 Mbonde, beki mahiri wa kati wa kimataifa wa Tanzania ambaye amemaliza mkataba wake Mtibwa Sugar, amesema anatarajia kusaka timu Misri, Ethiopia, Zambia au Afrika Kusini ambako pia anatakiwa na klabu vya huko.“Msimu ujao malengo yangu nataka nicheze nje ya Tanzania hivyo sijafikiria kucheza Tanzania ila ikitokea nikabaki, basi nitaongeza mkataba Mtibwa wa mwaka mmoja tena kuliko kucheza timu kubwa, kwani najua zitanizuia nikitaka kuondoka nje na mimi sina muda mwingi nataka niondoke,” alisema Mbonde.Mbonde alisema Desemba alitakiwa kwenda Misri katika majaribio na klabu ya Zamalek, lakini mpango huo ulikwama kutokana na kuwa katika Ligi Kuu Tanzania Bara.Mbonde ambaye ni zao la Moro Kids amekiri kuwa ligi ilikuwa na ushindani mkubwa msimu huu japo ilikuwa na mapungufu ya ratiba kupanguliwa mara kwa mara na uchezeshaji mbovu wa marefa.